Олівер Харт

Олівер Сайман Д’Арсі Харт (, ) — амерыканскі эканаміст брытанскага паходжання, у цяперашні час прафесар Гарвардскага ўніверсітэта. Разам з Бенгтам Хольмстрэмам ён атрымаў прэмію па эканоміцы імя Альфрэда Нобеля ў 2016 годзе.

 Біяграфія 
Олівер Харт нарадзіўся ў Брытаніі ў сям’і медыцынскага даследчыка Філіпа Д’Арсі Харта і гінеколага Рут Майер. Абодва яго бацькі былі яўрэямі; яго бацька быў членам сям’і Мантэгю; прадзедам Олівера быў Сэмюэль Мантэгю, 1-ы барон Свейтлінга.

Харт атрымаў ступень бакалаўра матэматыкі ў Каралеўскім каледжы ў Кембрыджы ў 1969 годзе, ступень магістра эканомікі ва Уорвіцкім універсітэце ў 1972 годзе і атрымаў ступень доктара філасофіі па эканоміцы ў 1974 годзе ў Прынстанскім універсітэце. Пад кіраўніцтвам Майкла Ротшыльда ён скончыў доктарскую дысертацыю пад назвай «Эсэ па эканоміцы нявызначанасці». Працаваў выкладчыкам эканомікі ва Універсітэце Эсэкса, супрацоўнікам Чэрчыльскага каледжа ў Кембрыджы, а затым прафесарам Лонданскай школы эканомікі. У 1984 годзе вярнуўся ў ЗША, дзе выкладаў у Масачусецкім тэхналагічным інстытуце, а з 1993 года — у Гарвардскім універсітэце. Харт стаў першым прафесарам эканомікі імя Эндру Э. Фурэра ў 1997 годзе і з 2000 па 2003 год быў загадчыкам кафедры эканомікі Гарварда. З’яўляецца членам Амерыканскай акадэміі мастацтваў і навук, Эканаметрычнага таварыства, Амерыканскай фінансавай асацыяцыі, член-карэспандэнт Брытанскай акадэміі і член Нацыянальнай акадэміі навук. Быў прэзідэнтам Амерыканскай асацыяцыі права і эканомікі і віцэ-прэзідэнтам Амерыканскай эканамічнай асацыяцыі і мае некалькі ганаровых ступеняў.

У 2016 годзе Харт атрымаў Нобелеўскую прэмію па эканоміцы разам з Бенгтам Хольмстрэмам за іх працу па тэорыі дагавораў, у тым ліку яго працу аб тым, як павінна быць размеркавана ўласнасць і калі кантракт прыносіць карысць перад уласнасцю.

 Навуковая дзейнасць 
Харт з’яўляецца экспертам па тэорыі кантрактаў, тэорыі фірмы, карпаратыўных фінансаў, а таксама права і эканомікі. Яго даследаванні засяроджваюцца на ролі, якую структура ўласнасці і кантрактныя пагадненні граюць у кіраванні і межах карпарацый. Яго даследаванне падкрэсліла важнасць дагаворнай няпоўнасці — няздольнасць бакоў заключаць дагавор па ўсіх непрадбачаных абставінах. Харт выкарыстаў сваю тэарэтычную працу аб фірмах у двух юрыдычных справах у якасці ўрадавага эксперта (Black and Decker супраць ЗША і WFC Holdings Corp. (Уэлс Фарга) супраць ЗША), дзе кампаніі заявілі аб падатковых ільготах у выніку продажу часткі свайго бізнесу. Урад выкарыстаў даследаванне Харта, каб сцвярджаць, што, паколькі кампаніі захавалі кантроль над прададзенымі актывамі, яны не могуць прэтэндаваць на падатковыя льготы .

 Узнагароды 

 1985 — ганаровы дакладчык на лекцыі памяці Хукера ад універсітэта Макмастара,
 1986−1995 — гранты ад Нацыянальнага навуковага фонду,
 1987 — стыпендыя Гугенхайма,
 1988 — ганаровы дакладчык на лекцыі памяці Фішэра-Шульца ад эканаметрычнага таварыства,
 1991 — ганаровы дакладчык на лекцыі памяці Вудварда ад універсітэта Брытанскай Калумбіі,
 1992 — ганаровы доктар Брусельскага вольнага ўніверсітэта,
 1993 — ганаровы дакладчык на лекцыі Кларэндана ад Оксфардскага ўніверсітэта,
 1994 — ганаровы доктар філасофіі Базельскага ўніверсітэта,
 1994 — ганаровы дакладчык на лекцыі памяці Велінгтана Бёрнэма ад універсітэта Тафтса,
 2000 — ганаровы дакладчык на лекцыі памяці Нэнсі Л. Шварц ад Паўночна-заходняга ўніверсітэта,
 2007 — ганаровы прафесар Уорыкскага ўніверсітэта,
 2009 — ганаровы доктар Капенгагенскай Школы Бізнесу,
 2009 — ганаровы доктар універсітэта Парыж-Дафін,
 2011 — ганаровы доктар навук па эканоміцы Лонданскай школы бізнесу,
 2012 — ганаровы доктар права Уорыкскага ўніверсітэта,
 2014 — прафесар кафедры універсітэта Ёнсе,
 2016 — прэмія па эканоміцы імя Альфрэда Нобеля.

 Асабістае жыццё 
Харт з’яўляецца амерыканскім грамадзянінам. Жанаты на Рыце Голдберг, прафесар літаратуры з Гарварда і аўтар мемуараў другога пакалення пра Халакост «Радзіма: расце разам з Халакостам». У іх два сыны і два ўнукі.

 Кнігі 

 Firms, Contracts, and Financial Structure (Oxford University Press, 1995).

 Абраныя артыкулы 

 «On the Optimality of Equilibrium when the Market Structure is Incomplete», Journal of Economic Theory, December 1975, 418—443
 «Takeover Bids, the Free-rider problem, and the Theory of the Corporation» (with Sanford J. Grossman), Bell Journal of Economics, Spring 1980, 42-64
 «An Analysis of the principal-agent problem» (with Sanford J. Grossman), Econometrica (January 1983) 7-46.
 "The Market Mechanism as an Incentive Scheme, " Bell Journal of Economics, 14 (Autumn 1983) 366-82.
 «The Costs and Benefits of Ownership: A Theory of Vertical and Lateral Integration» (with Sanford J. Grossman), Journal of Political Economy, August 1986, 691—719.
 «One Share-One vote and the Market for Corporate Control» (with Sanford J. Grossman), Journal of Financial Economics, 1988
 «Incomplete Contracts and Renegotiation» (with John Hardman Moore), Econometrica 56(4) (July 1988).
 «Property Rights and the Nature of the Firm» (with John Hardman Moore), Journal of Political Economy 98(6) (1990).
 " A Theory of Debt Based on the Inalienability of Human Capital " (with John Hardman Moore), Quarterly Journal of Economics, November 1994, 841—879
 «The Proper Scope of Government: Theory and an Application to Prisons» (with Andrei Shleifer and Robert W. Vishny), Quarterly Journal of Economics 112(4) (1997) 1126-61.
 «Contracts as Reference Points» (with John Hardman Moore), Quarterly Journal of Economics, February 2008,1-48.

 Заўвагі 



 Спасылкі 

 Хатняя старонка Олівера Харта ў Гарвардзе

Катэгорыя:Члены-карэспандэнты Брытанскай акадэміі
Катэгорыя:Эканамісты Вялікабрытаніі
Катэгорыя:Лаўрэаты Нобелеўскай прэміі з ЗША
Катэгорыя:Лаўрэаты Нобелеўскай прэміі з Вялікабрытаніі
Катэгорыя:Эканамісты ЗША